
ጥቅምት 2018 ዓ/ም
አሶሳ
መግቢያ
በስራ ላይ ያለው የክልል የመንግሥት ሠራተኞች የቅጥር፣ ደረጃ እድገት፣ ዝውውር እና  ምደባ አፈጻጸም መመሪያዎችን በመንግስት መስሪያ ቤቶች ተሰማርቶ የሚገኘውን የመንግሰት ሠራተኛ  በብቃት ምዘና ማረጋገጫ ሥርዓት ያለፉትን ወደ ሥራ ለመስገባትና እንድሁም ወደ መንግስት መስረያ ቤት የሚቀላቀሉ አዳዲስ ሠራተኞች ብቃታቸው ተረጋግጦ የሚቀጠሩበት፤ በክልል የመንግሥት መሥሪያ ቤቶች ተስማሚ የሆነ የስራ ምዘና ዘዴን ተግባራዊ ሲደረግ በሁለገብነት ሊያገለግል የሚችል እንድሁም የማጣጣም ሥራና አዋጁን መነሻ ያደረገ ማስፈጸሚያ መመሪያ ማዘጋጀት በማስፈለጉ፣ 
በክልል የመንግሥት ሠራተኞች አዋጅ ቁጥር 208/2ዐ17 አንቀጽ 26 ንዑስ አንቀጽ (5)፣ አንቀጽ 46 ንዑስ አንቀጽ 3 ፣ አንቀጽ 49 ንዑስ አንቀጽ 4  አንቀጽ 52 ንዑስ አንቀጽ (4) እና አንቀጽ 143 ንዑስ አንቀጽ 2 በተሰጠው ስልጣን መሠረት ይህን የክልል መንግስት ሠራተኞች የምልመላና መረጣ አፈጻጸም መመሪያ አውጥቷል ፡፡





















ክፍል አንድ
ጠቅላላ
1. አጭር ርዕስ
ይህ መመሪያ “የክልል መንግሥት ሠራተኞች የምልመላና መረጣ አፈጻጸም መመሪያ 01/2018 ” ተብሎ ሊጠቀስ ይችላል፡፡
2. ትርጓሜ
 የቃሉ አገባብ ሌላ ትርጉም የሚያሰጠው ካልሆነ በስተቀር በዚህ መመሪያ ውስጥ፤
1. “አዋጅ“ ማለት የክልል መንግሥት ሠራተኞች አዋጅ ቁጥር 208/2ዐ17 ነው፡፡
2. . በአዋጁ አንቀጽ 2 የተሰጡ ትርጓሜዎች ለዚህም መመሪያ ተፈጻሚ ይሆናሉ፡፡
3.  "ምልመላ" ማለት በአንድ መሥሪያ ቤት ውስጥ ባለ ወይም ወደፊት ሊኖር በሚችል ክፍት የሥራ መደብ በቅጥር፤በደረጃ ዕድገት ወይም በድልድል ወይም በዝውውር ሠራተኛ ለመመደብ ብቃት ያላቸው አመልካቾችን ለይቶ ማወቅና ለውድድር የመጋበዝ ሂደት ነው፡፡
4.  “መረጣ” ማለት በአንድ መሥሪያ ቤት ውስጥ ባለ ክፍት የሥራ መደብ ላይ ብቃት ያላቸውን ሠራተኞች በቅጥር፤ በደረጃ ዕድገት ወይም በድልድል ወይም በዝውውር ለመመደብ ያመለከቱትን ዕጩዎች አወዳድሮ የመምረጥ ሂደት ነው፡፡
5. .“ሜሪት” ማለት ብቃቱ የተረጋገጠ አዲስ ወይም በሥራ ላይ ያለ የመንግስት ሠራተኛ ግልጽ፣ነፃና ገለልተኛ በሆነ አሠራር፣ በውድድር እና አብላጫ ውጤትን መሠረት በማድረግ በአንድ ሥራ መደብ ሠራተኛ የሚቀጠርበት ወይም በደረጃ እድገት ወይም በሙያ መሰላል የሚያድግበት ወይም የሚደለደልበት የአሠራር ሥርዓት ነው። 
6. . “ዕውቀት” ማለት አንድን የሥራ መደብ ለመያዝና ሥራውን በተሳካ ሁኔታ ለማከናወን ሠራተኛው የሚያስፈልገው በትምህርት የተገኘ ዕውቀት ነው፡፡
7.  “ክህሎት” ማለት ሥልጠና በመውሰድ ወይም በሥራ ልምድ የሚገኝ ሥራን በጥራትና በተቀላጠፈ ሁኔታ ለማከናወን የሚረዳ ሲሆን አንድን ተግባር በማከናወን አእምሮንና ሌሎች አካላት የማስተባበር የማዋሀድ ችሎታ ነው፡፡
8.  “ችሎታ” ማለት የተቀሰመውን ዕውቀትና በሥራ ላይ የተገኘን ልምድ በተግባር ለማዋል ወይም የየሥራ መደቡን ተግባር በአጥጋቢ ሁኔታ ለማከናወንና መሥሪያ ቤቱ ያቀደውን ዓላማ ለማሳካት የሚያስችል ነው፡፡
9.  “ቅጥር” ማለት በአንድ መስሪያ ቤት ውስጥ ባለ ክፍት የሥራ መደብ ላይ አመልካቾችን በማወዳደር ብልጫ ያገኘውን ተወዳዳሪ በትክክለኛው ጊዜና በትክክለኛው መደብ ላይ የማስቀመጥ ሂደት ነው፡፡ 
10. “የደረጃ ዕድገት” ማለት የመንግሥት ሠራተኞች በመሥሪያ ቤቱ ውስጥ ባሉ ክፍት የሥራ መደቦች ላይ ብቃታቸው በምዘና ከተረጋገጠ ሠራተኞች መካከል አብላጫ ውጤት ያመጣውን ሠራተኛ ከያዘው የሥራ ደረጃ ከፍ ወዳለ የሥራ ደረጃ ማሳደግ ነው።
11.  “ድልድል” ማለት የመንግሥት ሠራተኞችን በማወዳደር በተመሳሳይ ደረጃና ደመወዝ ወይም ከፍ   
       ባለ ደረጃና ደመወዝ ወይም በሠራተኛው ስምምነት ዝቅ ባለ ደረጃ መድቦ ማሠራት ነው፡፡
12 “መራጭ ቡድን” ማለት ለቅጥር ወይም ለደረጃ ዕድገት ወይም ለድልድል ያመለከቱ 
      ተወዳዳሪዎችን በተዘጋጀው መለኪያ ወይም መስፈርት መሰረት አወዳድሮ አብላጫ ውጤት 
       ያስመዘገበውን ተወዳዳሪ እንዲመርጥ ኃላፊነት የተሰጠው አካል ነው፡፡
13. “መስፈርት“ ማለት የክልል መንግሥት መሥሪያ ቤቶች ለሰራተኛ ቅጥር ወይም ደረጃ ዕድገት 
     ወይም ድልድል የተቀመጠውን ተፈላጊ ችሎታ አሟልተው በዕጩነት የቀረቡ ሠራተኞችን 
      ለማወዳደር ነጥብ በመስጠት የሚመዝንበትና አሸናፊው የሚለይበት ማወዳደሪያ ነው፡፡
14. “ደመወዝ” ማለት በአንድ የሥራ ደረጃ ለተመደቡ ሥራዎች የተወሰነ መነሻ ክፍያ ወይም 
       የእርከን ጭማሪነው።
15. “ከሌላ መስሪያ ቤት የሚደረግ ዝውውር” ማለት ከአንድ የፌዴራል የመንግሥት መሥሪያ ቤት 
       ወደ ሌላ የፌዴራል መንግሥት መሥሪያ ቤት ወይም ከክልል የመንግሥት መሥሪያ ቤት ወደ 
        ፌዴራል የመንግሥት መሥሪያ ቤት በተመሳሳይ የሥራ ደረጃና ደመወዝ የሠራተኛ እጥረት 
       የታየባቸውን ክፍት የሥራ መደቦች በመሙላት የመንግሥት መሥሪያ ቤቶችን ሥራ 
      ውጤታማና ስኬታማ ለማድረግ እንዲቻል የሚከናወኑ የሰው ሀብት ስምሪት ዘዴ ነው፡፡
16 “ዝውውር” ማለት ብቃቱ የተረጋገጠ ሠራተኛን ተመሳሳይ ሙያ እና መስፈርት 
      በሚጠይቅና ክፍት በሆነ የሥራ መደብ ላይ ከአንድ ክፍል ወደ ሌላ ክፍል እና 
    እንዲሁም ከአንድ የመንግስት መ/ቤት ወደ ሌላ መ/ቤት ሠራተኛውን አዛውሮ መመደብ 
      ነው፡፡
17. “የዝውውር ስምምነት” ማለት ላኪና ተቀባይ መሥሪያ ቤቶችና ሠራተኛው መስማማታቸውን   
       የሚገልጹበት የጽሑፍ ማስረጃ ነው፡፡
18. “ዳይሬክተር” ማለት በመንግስት መሰሪያ ቤቱ አንድ የሥራ ሂደትን በበላይነት የሚመራ ሰው 
        ነው፡፡
19 “የመንግሥት መሥሪያ ቤት” ማለት ራሱን ችሎ በአዋጅ ወይም በደንብ የተቋቋመና 
       ከመንግሥት በሚመደብ መደበኛ በጀት የሚተዳደር የመንግሰሰት መ/ቤት ማለት ነዉ፡፡
20 "ቢሮ” ወይም “ቢሮ ሃላፊ” ማለት እንደ ቅደም ተከተሉ የሲቪል ሰርቪስ ቢሮ ወይም ቢሮ 
       ሃላፊ ነው። 
21 “የበላይ ኃላፊ” ማለት የመንግሥት መሥሪያ ቤትን በበላይነት የሚመራ ወይም 
       ምክትሎቹ ናቸው
22 “ብቃት” ማለት ዕውቀትን፣ ክህሎትን፣ ተነሳሽነትን፣ ሙያዊ እሴትን፣ መልካም ባህሪን 
      አቀናጅቶ የመጠቀም፣ ሥራንና ኃላፊነትን በውጤታማነት የማከናወን እና የታቀደውን 
      ግብ የማሳካት አቅም ሆኖ ይህንኑ ለመመዘንና ለማረጋገጥ በተደራጀ ተቋም እውቅና 
       ሊሰጠው የሚችል ነው።
23. “ቡድን መሪ” ማለት በዞን እና በወረዳ ደረጃ በሚገኙ መንግስት መሰሪያ ቤቱ አንድ የሥራ 
       ሂደትን በበላይነት የሚመራ ሰው ነው፡፡
3.የጾታአገላለጽ፤
በዚህ የአፈጻጸም መመሪያ ላይ በወንድ ጾታ የተገለጸው ሴትንም ይጨምራል፡፡
4.የተፈጻሚነትወሰን
ይህ መመሪያ በአዋጁ “የመንግሥት መሥሪያ ቤት” እና “የመንግሥት ሠራተኛ” በሚል ትጉም በሚሸፈኑ መስሪያ ቤቶችና ሠራተኞች ላይ ተፈጻሚ ይሆናል ፡፡








                      ክፍል ሁለት  
  2. የመንግሥት ሠራተኞች የቅጥር አፈጻጸም 
  2.1. የሠራተኛ ቅጥር ምልመላና መረጣ
2.1.1 የሰራተኛ ቅጥር ቅድመ ዝግጅት
ሀ) ክፍት የሥራ መደቦችን በሠራተኛ ማስያዝ የሚቻለው የመሥሪያ ቤቱን የሰው ሀብት ዕቅድ መሰረት በማድረግ የተለያዩ የብቃት መመዘኛ መሣሪያን በመጠቀም አዲስ የሚቀጠሩም ሆነ የነባር ሠራተኛን የእውቀት፣ የክህሎት እና የባህርይ ብቃት ደረጃ ለመለየት እና የመንግስት ሠራተኞች በብቃት ምዘናና ማረጋገጫ ሥርዓት ውስጥ እንዲያልፉ ለማድረግ 
ወደ መንግስት መስረያ ቤት የሚቀላቀሉ አዳዲስ ሠራተኞች ብቃታቸው ተረጋግጦ የሚቀጠሩበት፤ አግባብ ለመፍጠር ነዉ ፡፡በዚሁ መሠረት ተቋማቶች በእቅድ የያዟቸዉን ክፍት መደቦች ለመሸፈን በቅድሚያ የዉስጥ የደረጃ ዕድገት፤ ከጠፋ የውስጥ ዝውውር እንደቅደም ተከተላቸው ከለዩ  በኃላ ክፍት የሥራ መደብ ሲፈጠር ለክልሉ ሲቪል ሰርቪስ ቢሮ መረጃዉን አጠናክሮ ያሳዉቃል፡፡ቢሮዉም ከየተቋማቱ የሚላኩለትን ክፍት የሥራ መደቦች ግልጽ ማስታወቂያ በማዉጣት መልምሎ መስፈርቱን የሚያሟሉትን ለክልሉ ብቃትና ሥራ አመራር ተቋም እንድመዘን መረጃዉን አጠናክሮ ይልካል፡፡
ለ) የክልሉ ብቃትና ሥራ አመራር ተቋምም ቢሮዉ ቅጥሩ እንድፈጸም የላከለትን መረጃ ተከትሎ የብቃት ምዘናዉን ከፈተነ በኃላ ዉጤቱን አደራጅቶ ለቢሮዉ ያሳዉቃል፡፡ 
ሐ) የክልሉ ሲቪል ሰርቪስም የተላከለትን ዉጤት ተቀብሎ  ቅጥር እንድፈጸምለት ላሳወቀዉ ተቋም አዎንታዊ ድጋፍ ለሚመለከታቸዉ የተቀመጠዉን ነጥብ ጨምሮ አጠቃላይ ዉጤቱን በመስጠት በደብዳቤ ያሳዉቃል፡፡   
  2.2. አመልካቾችን ለውድድር መጋበዝ፤
2.2.1) ማስታወቂያ አወጣጥ፤
ሀ/ ክፍት የሥራ መደብ ማስታወቂያዎች በቢሮዉ ወይም በአካባቢው በሚገኝ የማስታወቂያ 
   ሠሌዳ ላይ መለጠፍ አለበት፡፡
ለ/ ክፍት የሥራ መደቦች ሰፊ ስርጭት ባላቸው ጋዜጦች ወይም በኤሌክትሮኒክስ መገናኛ 
    ብዙሀን መውጣት ወይም መገለጽ ይቻለል፡፡
መ/ ቅጥሩ እንድፈጸምለት የጠየቀ ማንኛዉም ተቋም ለሚወጡ ክፍት የሥራ መደቦች 
   ማስታወቂያ ማውጣት የሚቻለዉ በአመት ከአራት ጊዜ በላይ ቅጥር እንድፈጸምለት  መጠየቅ አይችልም፡፡
2.2.2 ክፍት የሥራ መደብ ማስታወቂያ መያዝ ያለበት፤
ሀ) የመሥሪያ ቤቱን ስምና አድራሻ
ለ) የክፍት ሥራ መደብ መጠሪያ፤ደረጃና ደመወዝ፤
ሐ) የክፍት ሥራ መደቡ ብዛትና የመደብ መታወቂያ ቁጥር፤
መ) ለሥራ መደቡ የሚጠይቀው ዝቅተኛ ተፈላጊ ችሎታ፤
ሠ) ለሥራ መደቡ የሚፈለገውን ዕውቀት፤ ክህሎት፤ ችሎታና ሌሎችም ተፈላጊ ሁኔታዎች፤
ረ) ምዝገባ የሚደረግበትና የሚጠናቀቅበት ቀንና ሰዓት፤
ሸ) የብቃት ምዘናና የታደሰ ሰርተፍኬት ያለዉ ስለመሆኑ፤
ቀ) የምዝገባ ቦታና የቢሮ ቁጥር፤መያዝ ይኖርበታል፡፡
2.2.3. ማስታወቂያው ክፍት ሆኖ የሚቆይበት ጊዜ፤
ሀ/ የቅጥር ማስታወቂያ በአየር ላይ ተለጥፎ የሚቆየው ለሰባት /7/ተከታታይ የስራ ቀናት 
    ብቻ ይሆናል፡፡
ለ/ማስታወቂያዉ የወጣበት ቀን አንድ ተብሎ የሚቆጠረዉ በአየር ላይ ከዋለበት ቀን ጀምሮ 
    ይሆናል፡፡ 
/¼ ¥S¬wqEÃW kተለጠፈበት qN jMé btk¬¬Y የሥራ ቀናት MZgÆ YµÿÄLÝÝ 
    ተወዳዳሪዎች በአካል በመቅረብ½ በፋክስ መልዕክት½ ማስረጃ አስይዞ ሰው በመላክ 
     መመዝገብ ይችላሉÝÝ
  2.2.4.የማመልከቻ አቀባበል ሥርዓት፤
ሀ) የሥራ መጠየቂያ ቅጽ በትክክል መሞላቱን፤ አመልካቾች በግንባር ያልቀረቡ ከሆነ 
    ከማመልከቻቸው ጋር የሥራ መጠየቂያ ቅጽና ከፈተና ጊዜ በፊት የሚፈለጉ መረጃዎች 
    ተሟልተው እንድሁም የብቃት ምዘናና የታደሰ ሰርተፍኬት መቅረባቸውን ማረጋገጥ 
     አለበት፡፡
ለ) ለሥራ መደቡ በማስታወቂያ ለተገለጹት ተፈላጊ ችሎታዎች የቀረቡት መረጃዎች ትክክለኛ 
    መሆናቸውን በማጣራት የማመልከቻቸው ማቅረቢያ ጊዜ ገደብ ከማለፉ 
     በፊት፣አመልካቾችን ይመዘገባሉ፡፡
ሐ/ ቅጣቱ ከተፈጸመ፣ በይርጋ ከታገደ ወይም በይቅርታ ከተሠረዘ በኋላ ሶስት ዓመት ያለፈው 
   ካልሆነ በስተቀር የሙስና፣ የእምነት ማጉደል፣ የስርቆት፣ የማጭበርበር ወይም 
   የአስገድዶ መድፈር ወንጀል ፈጽሞ ስልጣን ባለው ፍርድ ቤት የተፈረደበት ማንኛውም 
    ሰው፤
መ)  ዕድሜ 18 ዓመት እና በላይ፣ 60 አመት በታች የሆነ ሰው፣
  2.2.5. የምልመላና መረጣ ቡድን ተግባርና ኃላፊነት
1) በቅጥር መስፈርት መሰረት ለምዘና የሚቀርቡ ዕጩ ተወዳዳሪዎች ምልመላ ያደርጋል፣
2) በተዘጋጀው ዝርዝር መስፈርት ዕጩዎችን መልምሎ ያሸነፈውንና የበለጠ ብቃት ያለውን 
    ይመርጣል፤
3) በመስፈርቱና በምርጫው ሂደት ላይ የሚደረገውን ውይይት ሚስጢራዊነት ይጠብቃል፡፡
2.2.6 . xwN¬êE DUF l¸¹#Â l@lÖC tÃÃ™ g#Ä×C Sl¸s-# n_ïC½
2.2.6.1 ለሴት ሠራተኞች የሚጠበቁ የሥራ ሁኔታዎች
1/ በክልሉ መንግስት ሠራተኛ አዋጅ ቁጥር 208/2017 አንቀጽ 68 ድንጋጌ መሠረት
ሀ/ ማንኛውም የመንግሥት መሥሪያ ቤት ሴት የመንግሥት ሠራተኞችን  ለማብቃትና በውሳኔ ሰጪ የሥራ ቦታዎች ላይ እንዲመደቡ ለማድረግ የሚያስችሉ የተጨማሪ ድጋፍ  እርምጃዎችን መውሰድ አለበት፡፡
ለ/ በዚህ መመሪያ አንቀጽ 1 ንዑስ አንቀጽ (ሀ) ድንጋጌ መሠረት ሴቶች በቅጥር፣በደረጃ  እድገት፣በዝውውር፣በድልድል፣በሙያ መሰላል እድገት፣በትምህርትና ሥልጠና ውድድር ጊዜ በብቃት ፈተና ላይ ተጨማሪ ድጋፍ እርምጃ  ተጠቃሚ መሆን ስለአለባቸው 5/አምስት/ ነጥብ ድጋፍ  ይደረጋል፡፡
2.2.6.2 ለአካል ጉዳተኞች የሚጠበቁ የሥራ ሁኔታዎች
1/ በክልሉ መንግስት ሠራተኛ አዋጅ ቁጥር 208/2017 አንቀጽ 70 ድንጋጌ መሠረት
ሀ/ማንኛውም የመንግሥት መሥሪያ ቤት ረዳት ለሚያስፈልገው የአካል ጉዳተኛ የሆነ የመንግሥት ሠራተኛ ተገቢውን ድጋፍ ሊሰጥ የሚችል  ረዳት እንዲመደብለት የማድረግ ግዴታ አለበት፡፡
ለ/ ማንኛውም የመንግሥት  መሥሪያ  ቤት  የሥራ  አካባቢው ለአካል ጉዳተኛ ሠራተኞቹ ምቹ መሆኑን ማረጋገጥ፣ለሥራ የሚያስፈልጉ መሣሪያዎችንና ቁሳቁሶችን ማሟላትና ስለአጠቃቀማቸው አስፈላጊውን ሥልጠና እንዲያገኙ ማድረግ አለበት፡፡
ሐ/ በዚህ መመሪያ አንቀጽ 1 ንዑስ አንቀጽ (ሀ) እና (ለ) ድንጋጌ መሠረት ማንኛውም የመንግሥት መሥሪያ ቤት አካል ጉዳተኞች በቅጥር፣በደረጃ ዕድገት፣በዝውውር፣ በድልድል፣ በሙያ መሰላል እድገት፣ በትምህርትና ሥልጠና በውድድር ጊዜ በብቃት ፈተና ላይ ተጨማሪ ድጋፍ እርምጃ ተጠቃሚ መሆን ስለአለባቸው 5/አምስት/ ነጥብ ድጋፍ  ይደረጋል፡፡
2.2.6.3 ለነባር-ብሔረሰቦች የሚጠበቁ የሥራ ሁኔታዎች
1/ በክልሉ መንግስት ሠራተኛ አዋጅ ቁጥር 208/2017 አንቀጽ 71 ንዑስ አንቀጽ 2 መሠረት
ሀ/ በመንግሥት መስሪያ ቤቱ ውስጥ ነባር-ብሔረሰቦች በቅጥር፣ በደረጃ ዕድገት፣ በዝውውር፣ በድልድል፣በትምህርትና ሥልጠና በውድድር ጊዜ በብቃት ፈተና ላይ ተጨማሪ ድጋፍ እርምጃ ተጠቃሚ መሆን ስለአለባቸው 5 /አምስት/ ነጥብ ድጋፍ ይደረጋል፡፡
2.2.6.4 አነስተኛ ብሔራዊ ተዋጽኦ ስላላቸው ብሔር፣ብሔረሰቦችና ህዝቦች የሚጠበቁ የሥራ ሁኔታዎች
1/ በክልሉ መንግስት ሠራተኛ አዋጅ ቁጥር 208/2017 አንቀጽ 71 ንዑስ አንቀጽ 2 መሠረት 
ሀ/ በመንግሥት መሥሪያ ቤት ውስጥ የሚፈጸም የሠራተኛ ስምሪት የብሔር ብሔረሰቦችንና 
   ህዝቦች ሚዛናዊ ተዋጽኦ ለማሳደግ የሚያስችሉ እቅዶችን በመተግበር፣ ብቃት እና ውድድር 
   መሠረት ተደርጎ መፈጸም አለበት፡፡
ለ/ በዚህ መመሪያ አንቀጽ 1 ንዑስ አንቀጽ (ሀ) ድንጋጌ መሠረት ለቴክኒሽያን ፤ ለፕሮፌሽን
   እና ለዳይሬክተር /ለሥራ መሪ/ በቅጥር፤ በውስጥ ዝውውር፤በውጪ ዝውውር፤
   በትምህርትና ሥልጠና፤በውድድርና በድልድልጊዜ ለብዝኃነትና አካታችነት  ለማረጋገጥ
   በሠንጠረዥ  ላይ የተቀመጡ ነጥብ ተጨማሪ ድጋፍ ያገኛሉ ፡፡
	ተቁ
	የተጨማሪ ድጋፍ ተጠቃሚዎች
	በውድድር ውጤት ላይ ተጨማሪ የሚሰጥ ነጥብ

	
	በተቋሙ ውስጥ ያሉ አነስተኛ ቁጥር ያለው ብሔር ሠራተኛ 
	ከ 0-10
	ከ 11-20
	ከ 21-30
	ከ31 በላይ

	1
	ለወንድ ተወዳዳሪ
	3
	2
	1
	0

	2
	ለሴት ተወዳዳሪ
	3
	2
	1
	0

	3
	ለወንድ አካል ጉዳተኛ ተወዳዳሪ 
	3
	2
	1
	0

	4
	ለሴት አካል ጉዳተኛ ተወዳዳሪ
	3
	2
	1
	0


ሐ/ በዚህ መመሪያ አንቀጽ 2.2.6 ንዑስ አንቀጽ 2.2.6.1 (ሀ) ፤ ንዑስ አንቀጽ 2.2.6.2 
   (ሀ)፤ንዑስ አንቀጽ 2.2.6.3 (ሀ) እና ንዑስ አንቀጽ 2.2.6.4 (ለ) ድንጋጌ መሰረት  
   ለሴት፤ለአክል ጉደተኛ፤ለክልሉ ነባር ብሔርሰብና በቢሮ ቁጥራቸውን አነሰተኛ የሆኑ ብሔር 
    ሠራተኞ በእንዳንዱ ላይ ነጥብ ያገኛሉ፡፡  
መ/ በዚህ መመሪያ ንዑስ አንቀጽ 2.2.6.4 (ለ) ድንጋጌ መሰረት በቅጥር፤ በውስጥና በውጪ 
   ዝውውር፤ በድረጃ እድገት፤በድልደል፤ በትምህርትና ሥልጠና ጊዜ በተቋሙ /በቢሮው 
   ፤በኤጅንስ፤በኮሚሽኑ፤ በመምሪዉ እና በጽ/ቤቱ/ የብሔር ተሳትፎ እኩል ከሆነ ተጨማሪ
     የሚድረግ  ነጥብ አይኖርም ፡፡
2.2.7.ውጤትን ስለማሣወቅ
ሀ/ ቢሮዉ ከብቃትና ምዘና ሥራ አመራር ተቋም ተመዝነዉ ያለፉትን ተወዳዳሪዎችን  
    እንድሁም ለቅጥር በተጠባበቂ የሚያዙ ተወዳዳሪዎች ተለይተው ውጤታቸው ሲላክለት 
    በመስሪያ ቤቱ በውስጥ ማስታወቂያና በሌላ አመቺ በሆነ መንገድ በ3 ቀናት ሪፖርት 
    እንዲያደርጉ እንዲገለጽላቸው ይደረጋል፡፡
ለ/ በመጨረሻም በክልሉ አዎንታዊ ድጋፍ ለሚመለከታቸዉ የተቀመጠዉን ነጥብ ጨምሮ 
     አጠቃላይ ዉጤቱን በመስጠት ቅጥር እንድፈጸምለት ላሳወቀዉ ተቋም በምደባ ደብዳቤ 
     ያሳዉቃል፡፡  
2.2.8. ቅጥር እንደፈጸምለት የጠየቀዉ መ/ቤት ተወዳዳሪን ወደ ሥራ ስለማሰማራት፤ 
     ተመራጭ ተወዳዳሪን ወደ ሥራ የማሰማራቱ ተግባር የሚከናወነው የሰው ሀብት   
     አስተዳደር ዳይሬክቶሬት/ቡድን/ አማካኝነት ሆኖ በተካሄደው ውድድር ብቁ ሆነው 
       የተላኩለትን፣
1) ሥራ ከመጀመራቸው በፊት ቀደም ሲል በስራ ላይ የነበሩ ከሆነ፤ከነበሩበት መስሪያ ቤት 
    የሥራ መልቀቂያ ማስረጃ ማቅረብ አለበት፡፡
2) የጤንነት ምስክር ወረቀትና ከወንጀል ነጻ መሆናቸውን የሚያስረዳ የፖሊስ የጣት አሻራ 
   ምርመራ ውጤት ማቅረብ አለበት፡፡
3) በአዋጁ አንቀጽ 28 መሰረት ቃለ መሀላ የፈጸሙበት ማስረጃ ማቅረብ አለበት፡፡
4) የሕይወት ታሪክ ቅጽ የተሞላበት ማስረጃ ማቅረብ አለበት፡፡
5) ብቃታቸው ተረጋግጦ የተመረጡ ሠራተኞች ለስድስት ወር የሙከራ ጊዜ መቀጠራቸውን የሚገልጽ የቅጥር ደብዳቤ፣የሚያከናውኑት የሥራ ዝርዝር፣ ሌሎች ተጨማሪ መመሪያዎችም ካሉ ወደ ሥራ ከመሰማራታቸው በፊት ለሠራተኞቹ መሰጠት አለበት፡፡ የሙከራ ቅጥር ደብዳቤውም፣ የሚሠራበትን የሥራ ሂደት እንዲያውቀው የሚደረግ ሆኖ ደመወዙ ከተቀጠረበት ቀን ጀምሮ ታስቦ መከፈል አለበት፡፡
6) ሠራተኛው የሚገኝበት የስራ ሂደት ዳይሬክተር/ቡዲን መሪ/ ሠራተኛው በሙከራ የሚቆዩበት ጊዜን የሥራ አፈጻጸም በወቅቱ በመሙላት ለሰው ሀብት አስተዳደር ዳይሬክቶሬት/ቡዲን/ ማቅረብ አለበት፡፡
7) በ6 ወር ሙከራ ወቅት የሥራ አፈጻጸም ውጤቱ ከመካከለኛ በታች የሆነ ሠራተኛ 
    ለተጨማሪ 3 ወር ጊዜ የሙከራ ቅጥር ጊዜው እንዲራዘም ይደረጋል፡፡
8) በዚህ አንቀጽ ንዑስ አንቀጽ 7 ላይ የተጠቀሰው እንደተጠበቀ ሆኖ ተገቢው ክትትልና ድጋፍ 
    እየተደረገለት መካከለኛ የሥራ አፈጻጸም ውጤት ያላገኘ ወይም የሌለው ተቀጣሪ የሙከራ 
   ጊዜው ከመጠናቀቁ ከአምስት ቀን ቀደም ብሎ የስንብት ደብዳቤ እንዲደርሰው ይደረጋል፡፡ 
    ሆኖም የሠራተኞቹ የሥራ አፈጻጸም ሳይሞላ የሙከራ ጊዜው ካለፈ በአዋጁ አንቀጽ 30 
   ንዑስ አንቀጽ 8 መሠረት ይፈጸማል፡፡
9) የሙከራ ቅጥር ጊዜውን በሥራ አፈጻጸሙ በመካከለኛና ከዚያ በላይ ውጤት በማስመዝገብ 
    ያጠናቀቁ ሠራተኞች ሙከራቸውን ከማጠናቀቃቸው ከአምስት ቀን በፊት የቋሚ 
    ሠራተኛነት ደብዳቤ እንዲደርሳቸው ይደረጋል፡፡
10) በሥራ አፈጻጸማቸው መካከለኛና ከዚያ በላይ ውጤት ያስመዘገቡ የሙከራ ቅጥር 
   ሠራተኞች ለሙከራ ከተቀጠሩበት ጊዜ ጀምሮ ቋሚ ሠራተኛነታቸው ይመዘገባል ፡፡
11) ለሙከራ የተቀጠረ ሠራተኛ ከተቀጠረበት ቀን ጀምሮ ደመወዝ እንዲከፈለው ይደረጋል፡፡
 2.2.9 በተጠባባቂነት ማቆየት
1) ለክፍት የሥራ መደቦች ላይ በሚደረግ ውድድር ለአንድ የስራ መደብ የማለፊያ ውጤት 
    ያላቸውን እንደ ቅደም ተከተላቸው ከሶስት ያልበለጡ ተወዳዳሪዎች በተጠባባቂነት መቆያ 
   መዝገብ እስከ ስድስት ወር ድረስ እንዲያዙ ይደረጋል፡፡
2) በዚሁ ስድስት ወር ጊዜ ውስጥ በመሥሪያ ቤቱ በተመሳሳይ ደረጃ ክፍት የሥራ መደብ 
    ከተፈጠረ ወይም ከተገኘ ከተጠባባቂዎች ውስጥ በውጤታቸው ቅደም ተከተል መሠረት 
    ለሙከራ እንዲቀጠሩ ማድረግ ይቻላል፡፡
3) ቀጣሪው አካል ወይም የሰው ሀብት አስተዳደር ዳይሬክቶሬት/ቡድን አንድ እስከሆነ ድረስ 
  ለአንድ መስሪያ ቤት አስቀድሞ የተያዘን ተጠባባቂ ለሌላ መስሪያ ቤት ጠርቶ መቅጠር 
   ይቻላል፡፡ ሆኖም አስቀድሞ ቅጥር የተፈጸመበትና አሁን ተጠባባቂ የሚጠራበት የስራ 
   መደብ ተመሳሳይ መሆን አለባቸው ለምሳሌ አስቀድሞ ቅጥር የተፈጸመበት የስራ መደብ 
   የጽዳትና ተላላኪ ሰራተኛ ከሆነ ለዚህ የስራ መደብ የተያዙ ተጠባባቂዎች ተጠርተው 
   የሚቀጠሩት የጽዳትና ተላላኪ ሰራተኛ የስራ መደብ ብቻ ይሆናል ፡፡
    2.2.10 የልዩ ልዩ መረጃዎች
1) ስለመረጃዎችና ሰነዶች መቆያ ጊዜ ከጉዳዩ ጋር አግባብነት ያለውና በሌላ ሕግ የተጠቀሰው   
   እንደተጠበቀ ሆኖ በሰው ሀብት አስተዳደር ዳይሬክቶሬት/ቡድን/ የምልመላና መረጣውን 
   ሂደት የሚያሳዩ መረጃዎችን ለሁለት ዓመታት ጠብቆ ያቆያል፡፡ይህ የመረጃዎች ማቆያ ጊዜ 
   አቤቱታዎችና ጥቆማዎች ከቀረቡ ሊራዘም ይችላል፡፡ በመቆያው ጊዜ የሚያዙ መረጃዎች 
  ተፈላጊውን ዝርዝር የአሠራር ሂደት የያዙና አስፈላጊ ሲሆን ውሳኔውን ለመለወጥና 
  የእርምት እርምጃ ለመውሰድ የሚያገለግሉ ናቸው፡፡


















ክፍል ሶስት
3. ደረጃ ዕድገት አፈጻጸም
3.1 ደረጃ ዕድገት አሰጣጥ ዓላማ፤
ሥራው ብቃት ባለው ሠራተኛ እንዲከናወን ለማስቻል፣የመሥሪያ ቤቱን የሥራ ውጤት ለማሻሻል  እና ሠራተኛውን በማበረታታት የሥራ ተነሻሽነቱን ለማሳደግ ነው፡፡ ስለሆነም በአንድ  የሥራ  መደብ  ላይ  የደረጃ ዕድገት የሚከናወነዉ፣
1) ሥራው ተመዝኖ ደረጃ የወጣለት ክፍት የሥራ መደብ ሲኖር፣
2) በደረጃ ዕድገት ሠራተኛ እንዲመደብበት በሰው ሀብት ዕቅድ የተያዘ ሲሆን፣
3) በግልጽ አሰራር በብቃትና ምዘና ሥራ ተቋም ተመዝኖና የምስክር ወረቀት ያለው  ተወዳዳሪ  ከፍተኛ  የሥራ  ውጤት  ለማስገኘት ችሎታና ብቃት  አለው  ተብሎ  ሲገመት ነው፡፡ 
                3. 2 የደረጃ ዕድገት የቅድመ መልመያ ዕቅድ፤
1) ክፍት መደቦችን በሠራተኛ ማስያዝ የሚቻለው የሰው ሀብት ዕቅድ መሰረት በማድረግ 
  ይሆናል፡፡
2) የሰው ሀብት አስተዳደር  ዳይሬክቶሬት /ቡድን/  በእቅድ  ተይዞ  ከየስራ  ሂደቱ ከፑል 
ተጠቃሚ/ተገልጋይ ተቋም የተላኩለትን  እና  በደረጃ እድገት  እንዲሞሉ  በመረጃ  የያዛቸውን  ክፍት  የሥራ  መደቦች  አደራጅቶ ለማስታወቂያ ዝግጁ ያደርጋል፡፡ 
3) የሥራ መደቡ በውስጥ ማስታወቂያ የሚወጣው፣
    ሀ) ለደረጃ  ዕድገት  የቀረበ ክፍት የሥራ  መደብ  መኖሩን  ለመሥሪያ  ቤቱ     
    ሠራተኞች  ለማሳወቅና  የተፈላጊ ችሎታ  መመሪያ የሚጠይቀውን  መስፈርት  
    የሚያሟሉ  ሠራተኞችን  ለመጋበዝ፣
ለ) በተለይ  በየጊዜው  ችሎታቸውንና  የስራ  አፈፃፀማቸውን  ያሻሻሉ  ሠራተኞች  ለደረጃ  
    ዕድገቱ የመወዳደር  ዕድል  እንዲያገኙ  ለማድረግ፣
ሐ) ለመሥሪያ  ቤቱ  ሠራተኞች  እኩል፤ ተደራሽና  ግልፅነት ያለው  አሠራር  
    እንዲኖር፤ለማድረግ  ነው፡፡ 
         3.3 የማስታወቂያው አወጣጥና ይዘት፤
1) ለክፍት የሥራ መደቡ በሚወጣው የውስጥ ማስታወቂያ ላይ
ሀ/ የስራ መደቡ መጠሪያ፣
ለ/ የመደብ መታወቂያ ቁጥር፣
ሐ/ የስራ  ደረጃ፣ መነሻ ደመወዝና  ሌሎች  ጥቅማ ጥቅሞች ካሉ፣
መ/ የሥራ ቦታ፣ 
ሠ/ ብዛት፣ 
ረ/ የሥራ መደብ ባለሙያ/ሠራተኛ/ደረጃ
2) ክፍት የሥራ መደቡ የሚጠይቀው
ሀ/ የትምህርት ደረጃ እና የትምህርት ዓይነት/መስክ/፣
ለ/ የሥራ መደቡ የሚጠይቀውን የሥራ  ልምድ
ሐ/ ዕውቀት፣ ክህሎት፣ ችሎታና  ሌሎች  የሥራ ባህርያት፣
መ/ የብቃት ምዘና ምስክር ወረቀት ያለዉ መሆኑን፤     
3.4 ለደረጃ እድገት ውድድር በዕጩነት ለመመዝገብ ብቁ የሚያደርገው 
ሀ/ በመሥሪያ ቤቱ  የሥራ  አፈጻጸሙ  አንድ/ሁለት/  ጊዜ  የተሞላለትና  መካከለኛና  ከዚያ  
   በላይ  ውጤት ያለው፣ 
ለ/ የሙከራ  ጊዜውን  ያጠናቀቀና  ቋሚ ሠራተኛ የሆነ፣
ሐ) ጊዚያዊ  ሰራተኛ ያልሆነ፣
መ) ለክፍት ሥራ መደቡ የተቀመጠውን  ዝቅተኛ  የተፈላጊ  ችሎታ  (ትምህርት ዝግጅትና  የስራ  ልምድ) ሙሉ  በሙሉ  ያሟላ፣
ሠ) ቀደም ሲል የደረጃ ዕድገት ያገኘ ከሆነ ዕድገት ባገኘበት የሥራ መደብ  ላይ  ለአንድ  
    አመትና  በላይ  የሰራ፣
ረ/ በዚህ  አንቀጽ  ንዑስ  አንቀጽ ሀ  የተመለከተው  ቢኖርም  ከአንድ  መሥሪያ ቤት  ወደ  
    ሌላ  መ/ቤት  በዝውውር  የተመደበ  ሠራተኛ  ወይም  በተመሣሣይ  የስራ  መደብ  
   ባለሙያ/ሠራተኛ/ ደረጃ  ለመቀጠር አመልክቶ  በውድድሩ  የተመረጠ የመንግሥት  
   ሠራተኛ  የደረጃ  እድገት  ማግኘት  የሚችለው  ቀድሞ በነበረበት  መስሪያ ቤት  በቅርብ  
   የተሞላ  የአንድ  ጊዜ  የስራ  አፈጻጸም  ውጤት  የተሞላለት  ሆኖ  ሲገኝ፣
3.5 የደረጃ ዕድገት የሚያስከለክሉ፤ሁኔታዎች
ሀ/ በከባድ የዲሲፕሊን ቅጣት ምክንያት በጊዜ ገደብ ከባለሙያ/ሠራተኛ/ ደረጃና ከደመወዝ ዝቅ 
    እንዲል የተወሰነበት  የመንግሥት  ሠራተኛ፤  
ለ/ ለደረጃ  ዕድገት  ውድድር  ምዝገባ  በሚካሄድበት  ጊዜ  ደመወዙ  በማንኛዉም ምክኒያት  
   ይሁን የታገደበት፣
ሐ/ በዲሲፕሊን  ጉድለት  ተከሶ  ጉዳዩ  በመጣራት  ሂደት  ላይ  ያለና  የመጨረሻ ውሳኔዉ 
    በድስፒሊን የተቀጣ ከሆነ፤
መ/ ለጡረታ  በሕግ  ከተወሰነው  የዕድሜ  ጣሪያ  ለመድረስ  ከአንድ  ዓመት  በታች  
   የሚቀረው፣
ሠ/ ከአንድ  ዓመት ለበለጠ  ጊዜ  ለሙያ  ማሻሻያ  ወይም ለትምህርት  ተልኮ  በመከታተል  
   ላይ ያለ ከሆነ፤
ረ/ በብቃት ምዘና ማረጋገጫ ሥርዓት ተመዝኖ የምስክር ወረቀት የሌለዉ ከሆነ፤
              3.6.የመመዝገቢያ ቦታ፣ ቀንና ሰዓት
ሀ) የሰው ሀብት አስተዳደር  ዳይሬክተር /ቡድን መሪ/  ወይም  የመሥሪያ ቤቱ  ማህተም፣ 
ለ) የክፍት ሥራ  መደቡ  ማስታወቂያ  የመሥሪያ  ቤቱ  ሠራተኛ  በቀላሉና  በግልጽ 
   ሊያየው በሚችልበት ሁኔታ  በመሥሪያ  ቤቱ  የውስጥ ማስታወቂ  ሠሌዳ  ላይ 
   እንዲለጠፍ  ይደረጋል፡፡
ሐ/ መሥሪያ ቤቱ ቅርንጫፍ  ጽ/ቤቶች  ካሉት  የክፍት  ሥራ  መደቡ  ማስታወቂያ  
   በዋናው መሥሪያ ቤት እንዲወጣና  በቅርንጫፍ  ጽ/ቤቶችም  በተመሳሳይ  ጊዜና  ሰዓት  
   በቴለግራም  እንዲለጠፍ ይደረጋል፡፡ሆኖም  ግን  መ/ቤቱ  ቅርንጫፍ  ጽ/ቤት  ከሌለው  
   የክፍት  ሥራ  መደቡ  ማስታወቂያ  በዋናው መሥሪያ ቤት  እንዲወጣ  ይደረጋል፡፡ 
ሠ/ የክፍት ሥራ  መደቡ  ማስታወቂያ ያወጣው  አካል ቅርንጫፍ  መስሪያ ቤቶች  ካሉት   
   ማስታወቂያው አየር ላይ የሚቆይበት  ጊዜ  ለ7 ተከታታይ  የሥራ ቀናት ይሆናል ::  
   ሆኖም ምልመላዉን  ያወጣው  መ/ቤት  ቅርንጫፍ  መስሪያ ቤቶች  የሌለው ከሆነ 
  የደረጃ ዕድገት መመልመያ ማስታወቂያ በአየር ላይ የሚቆየው ለ2 የሥራ ተከታታይ ቀን 
  ይሆናል :: 
3.7 በአመዘጋገብ ወይም በአመላመል ጊዜ የሰዉ ሀብት አስተዳደር መከተል ያለባቸዉ ሂደቶች፤
1) በዚህ መመሪያ አንቀጽ 3 ንዑስ አንቀጽ 3.3 መሰረት ክፍት የሥራ  መደቡ  
  በውስጥ ማስታወቂያ እንዲወጣ የማድረግ ኃላፊነት  አለበት፡፡
3) በዚህ መመሪያ አንቀጽ 3 ንዑስ ከአንቀጽ  3.5 ስር በተዘረዘረዉ /በተመለከተው  መሠረት  
በዕጩነት  ለመመዝገብ ብቁ ሆነዉ መመዝገብ የሚችሉ ሠራተኞች፣
ሀ) በህመም  ፈቃድ  ላይ ያለ፣
ለ) በወሊድ ፈቃድ  ላይ ያለች፣
ሐ) በዓመት እረፍት ፈቃድ ላይ ያለ፣
መ) ለሥራ  ታዝዞ  ወደ መስክ የሄደ፣
ሠ) በሙያ ተፈላጊነት  በትውስት  ዝውውር  በሌላ  መሥሪያ ቤት  ወይም  ድርጅት  ውስጥ  በመሥራት ላይ ያለ፣
ረ) በተመሣሣይ  የስራ መደብ  ደረጃና ደመወዝ ወደ ኘሮጀክት ተዛውሮ  በመስራት  ላይ  ያለ  
    ሠራተኛ፣
ሰ) ከአንድ  ዓመት ላልበለጠ ጊዜ ለሙያ ማሻሻያ ወይም ለትምህርት ተልኮ  በመከታተል  ላይ  
     ያለ፣ 
3. የሰው ሀብት አስተዳደር ዳይሬክቶሬት/ቡድን/ የማስታወቂያውና የምዝገባው የጊዜ ገደብ 
   እንደተጠናቀቀ የተመዘገቡትን ዕጩ  ተወዳዳሪዎች ዝርዝር  በተወዳዳሪዎች  ማቅረቢያ  
   ቅጽ  ላይ  በጥንቃቄ  በመሙላት  ለውድድሩ ክንዋኔ ከሚያስፈልጉት  ልዩ  ልዩ  
   ማስረጃዎች  ጋር  ለምርጫ ዝግጁ ያደርጋል፡፡
4) ማንኛውም የመንግሥት ሠራተኛ ለደረጃ እድገት ለመወዳደር በአዋጅ አንቀጽ 18 
የተደነገገው እንደተጠበቀ ሆኖ የአገልግሎት ጊዜው ያላለፈበት ወይም የታደሰ የብቃት ማረጋገጫ ማስረጃ መቅረቡን ማረጋገጥ፡፡ 
5) ትክክለኛና ቀልጣፋ የዕጩ  ተወዳዳሪዎች  የአመዘጋገብ  ሥርዓት እንዲኖር  ለማድረግ  
   ወቅታዊና  የተሟላ የሠራተኞች ሪከርድ  ወይም  ፕሮፋይል  እንዲኖር  ያላሰለሰ  
    ክትትል  ያደርጋል፡፡
3.8 በየደረጃዉ የሰዉ ሀብት አስተዳደር ደይሬክቶሬት /ቡድን ሥልጣንና ኃላፊነት
1) የዕጩዎችን ምዝገባ ማረጋገጥ የሰዉ ሀብት አሰተደደር ለደረጃ ዕድገት ውድድር 
   የተመዘገቡት ግለሰቦች ለስራ መደቡ የተቀመጠውን የተፈላጊ ችሎታ መስፈርት 
   ማሟላታቸውን ያረጋግጣል፡፡
2) የዕጩዎችን ማስረጃ መመርመር፤
ሀ) እንደአስፈላጊነቱ የሠራተኞችን የግል ማህደር በማስቀረብ የደረጃ ዕድገት ዕጩ 
  ተወዳዳሪዎችን የትምህርት፣ የልዩ ሙያ፣የሥራ ልምድ፣ የሥራ አፈፃፀም ውጤትና የሌሎች 
  ማስረጃዎችን ትክክለኛነት ይመረምራል፡፡
ለ) ከቀረቡት የፎቶ ኮፒ ማስረጃዎችም መካከል ከዋናው ማስረጃ ጋር ያልተመሳከረ ወይም 
  አጠራጣሪ ሆኖ ያገኘውን ማንኛውንም ማስረጃ በሰው ሀብት አስተዳደር/ቡድን/ በኩል 
ተመሳክሮና ትክክለኛነቱ ተረጋግጦ ማስረጃዉን ለክልሉ ብቃትን ምዘና ሥራ አመራር ተቋም እንድመዘንለት ይልካል፤ ተቋሙም ምዘነዉን እንዳጠናቀቀ ለጠያቂዉ መ/ቤት ዉጤቱን ያሳዉቃል፡፡ 
3/ መ/ቤቶች ከተቋሙ ብቃታቸዉ ተመዝነዉ በዉድድር አልፈዉ የተላኩላቸዉን ተወዳዳሪዎች 
  አዎንታዊ ድጋፍ ለሚመለከታቸዉ እንደቅደም ተከተላቸዉ የተቀመጠዉን ነጥብ ከተቋሙ 
  ተወዳድረዉ ባመጡት ነጥብ ላይ በመጨመር ዉጤታቸዉን ማሳወቅ፤ 
4) አዎንታዊ ድጋፍ የማይመለከታቸው ዕጩዎች በተደረገው ውድድር እኩል ሲሆኑ 
  በአገልግሎት ዘመን ከፍ ያለው ቅድሚያ እንዲሰጠው ይደረጋል፡፡ ይህም ሆኖ እኩል ከመጡ 
  በእጣ ይወሰናል፡፤
5/ አዎንታዊ ድጋፍ የሚመለከታቸው ዕጩዎች በተደረገው ውድድር እኩል ሲሆኑ 
   በአገልግሎት ዘመን ከፍ ያለው ቅድሚያ እንዲሰጠው ይደረጋል፡፡ ይህም ሆኖ እኩል ከመጡ 
   በእጣ ይወሰናል፡፡
             3.9.የደረጃ ዕድገት ደመወዝ አከፋፈል
ማንኛውም የመንግስት ሠራተኛ የደረጃ ዕድገት ሲያገኝ የቀድሞ ደመወዙ፣
1) ከአዲሱ የሥራ መደብ ደረጃ መነሻ ደመወዝ ዝቅ ብሎ የተገኘ እንደሆነ፣ ደመወዙ የአዲሱ የሥራ መደብ ለደረጃው የተቀመጠው መነሻ ደመወዝ ይሆናል፡፡
2) ከአዲሱ የሥራ መደብ ደረጃ መነሻ ደመወዝ እኩል ወይም ከዚያ በላይ ሆኖ ከተገኘ፣ 
   ደመወዙ በአንድ እርከን ከፍ ይላል፡፡
3) ከአዲሱ የሥራ መደብ ደረጃ ጣሪያ ዕኩል ወይም ከዚያ በላይ ሆኖ ከተገኘ የቀድሞ 
ደመወዙን ይዞ ይቀጥላል፣
   3.10. የደረጃ ዕድገት በደመወዝ ጭማሪ መቆያ ላይ የሚያስከትለው ውጤት 
1/ አንድ ሠራተኛ ካለበት የሥራ መደብ ደረጃ ከፍ ወዳለ የሥራ መደብ ደረጃ ዕድገት በመመደቡ ወይም በመዛወሩ ምክንያት የሚያገኘው ደመወዝ በዕድገት ባይዛወር ኖሮ በሚቀጥለው የጭማሪ ጊዜ ማግኘት ከሚችለው የእርከን ደመወዝ ጋር እኩል ከሆነ ወይም በደረጃ ዕድገቱ ከአንድ እርከን በላይ እስካላገኘ ድረስ የሚቀጥለው የደመወዝ ጭማሪ መቆያ ጊዜው ከእድገቱ በፊት የደመወዝ ጭማሪ ካገኘበት ቀን ጀምሮ ይቆጠርለታል፡፡ 
                   3.11.የደረጃ ዕድገት ውሣኔ አፈፃፀም
1) የሰው ሀብት አስተዳደር ዳይሬክቶሬት /ቡድን/ የደረጃ ዕድገት ውሣኔው እንደደረሰው የሥራ መደቡን መጠሪያ፣ የመደብ መታወቂያ ቁጥር፣ የስራ ደረጃ፣ የሚከፈለው የወር ደመወዝና ከመቼ ጀምሮ እንደሚያገኝ የሚገልጽ ደብዳቤ በበላይ ኃላፊው ወይም ውክልና በተሰጠው ኃላፊ ተፈርሞ ከአዲሱ የሥራ መደብ ዝርዝር መግለጫ ጋር በውድድር አሸናፊ ለሆነው ሠራተኛ እንዲሰጥያደርጋል፡፡
2) የደረጃ ዕድገት ማግኘቱን የሚገልጽ ደብዳቤ ለሠራተኛው በአድራሻ እንዲጻፍለት ሲደረግ 
   አስፈላጊ ማስረጃዎችን አባሪ በማድረግ ግልባጭ ለሚያስፈልጋቸው ክፍሎች ሁሉ 
  እንዲደርሳቸው ይደረጋል፡፡
3) ማንኛውም የደረጃ ዕድገት የሚፀናው እና ሠራተኛው ጥቅሙን የሚያገኘው በዚህ አንቀጽ 
   ንኡስ አንቀጽ 1 ላይ በተጠቀሰው መሰረት ደብዳቤው ወጪ ከሚሆንበት ቀን ጀምሮ 
   ይሆናል፡፡
4) ለደረጃ እድገት በተደረገ ውድድር አሸናፊ ሆነው ከተመረጡት ውጪ ተጠባባቂዎች መያዝ 
   አይቻልም፡፡ 
      3. 12 ማስታወቂያ ማውጣት ሳያስፈልግ የደረጃ ዕድገት ስለሚሰጥበት ሁኔታ 
1/ቀደም ሲል በመንግስት ሠራተኛ በብቃት ምዘናዉ ተመዝኖ ወይም በዉድድር የተያዘ የሥራ 
   መደብ እንደገና ተመዝኖ ከፍ ያለ የሥራ ደረጃ ከሆነ የሥራ መደቡን ለያዘው የመንግሥት 
   ሠራተኛ መስጠት፣
2) የዚህ ንኡስ አንቀጽ 1 ድንጋጌ እንደተጠበቀ ሆኖ እንደገና ተመዝኖ የመጣው የሥራ መደብ  
   ደረጃ ለውጡ የሥራ ልምድ የሚጠይቅ ከሆነ እንደገና ተመዝኖና ተወዳድሮ በተፈላጊ 
   ችሎታ መሠረት እንዲሰጠው ሆኖ ለደረጃ ዕድገት ውድድር አንድ ዓመት ቆይታ መጠበቅ 
   አለበት፡፡ ነገር ግን እንደገና ተመዝኖ የመጣው የሥራ ልምድ  ጥያቄ ላይ ለውጥ  
  እስከ አላመጣ ድረስ  በቀጥታ ጥቅሙን እንዲያገኝ ይደረጋል፡፡  
4) አንድ የሥራ መደብ እንደገና ተመዝኖ ዝቅ ባለ ደረጃ የተመደበ እንደሆነ የሥራ መደቡን 
የያዘው የመንግሥት ሠራተኛ በያዘው የሥራ ደረጃ የቀድሞ ደመወዙን እያገኘ እንዲቆይ ይደረጋል፡፡





ክፍል አራት
4. አዲስ ተመዝነው በሚፈቀዱ የሥራ መደቦች ላይ አጠቃላይ የሠራተኞች ድልድል ስለሚከናወንበት ሁኔታ
               4.1 አዲስ መዋቅር ወይም የአደረጃጀት ለውጥ
በአዲስ መዋቅር ወይም የአደረጃጀት ለውጥ ምክንያት አጠቃላይ የሠራተኞች ድልድል ሲደረግ አፈጻጸሙ፤
1) በአዋጁ አንቀጽ 52 ንዑስ አንቀጽ 1 መሠረት ማስታወቂያ በማውጣት ሠራተኞች ከሁለት 
   ያልበለጡ የስራ መደቦችን በመምረጥ እንዲያመለክቱ ይደረጋል፡፡
2) ሠራተኞች ላመለከቱበት የስራ መደብ የተቀመጠውን ተፈላጊ ችሎታ አሟልተው 
   በውድድሩም ብልጫ ያላቸው መሆኑ ሲረጋገጥ በአሸነፉበት የስራ መደብ ላይ እንዲደለደሉ 
    ይደረጋል፡፡
3) በዚህ አንቀጽ ንዑስ አንቀጽ 2 የተጠቀሰው ቢኖርም፣ በድልድል ወቅት ለሥራ መደቡ 
   የተቀመጠውን የስራ ልምድ እስከ አንድ አመት የሚቀረው ከሆነና ለስራ መደቡ 
  የተቀመጠውን ተፈላጊ ችሎታ የሚያሟላ ሠራተኛ ከሌለ ሠራተኛውን በታሣቢነት ደልድሎ 
   ቀደም ሲል ሲከፈል የቆየውን የወር ደመወዝ እየተከፈለው መድቦ ማሰራት ይቻላል፡፡ 
5) በዚህ አንቀጽ ንዑስ አንቀጽ 3 መሰረት የተመደበ ሠራተኛ አገልግሎቱን ወይም የሥራ 
ልምዱን ሲያሟላ የተመደበበትን የስራ መደብ ያለ ተጨማሪ የደረጃ እድገት ስነስርአት እንዲይዝ ይደረጋል፡፡ ለስራ ደረጃው የተቀመጠውን ደመወዝም አገልግሎቱን ወይም የሥራ ልምዱን ካሟለበት ወር የመጀመሪያ ቀን ጀምሮ ይከፈለዋል፡፡
                4.1.1 የድልድል ኮሚቴ ማቋቋምና አባላት  
1) በአዲስ መዋቅር ወይም የአደረጃጀት ለውጥ መሠረት በተመደቡ አዲስ የሥራ መደቦች ላይ 
  የሠራተኞች ድልድል ለማከናወን ከመሥሪያ ቤቱ ሠራተኞች የተውጣጡ አምስት አባላትን 
  የያዘ ጊዜያዊ የድልድል ኮሚቴ እና አንድ ድምጽ የማይሰጥ ቃለ-ጉባኤ ፀሐፊ ይቋቋማል፡፡
2) የኮሚቴው አወቃቀርም እንደሚከተለው ይሆናል፡፡
ሀ) በተቋሙ የበላይ አመራሮች የሚወከሉ ------ አንድ ሰብሳቢ እና ሁለት አባላት፤
ለ) በተቋሙ ሠራተኞች ተመርጠው የሚወከሉ ------ 2 አባላት (አንድ ወንድና አንድ ሴት)፤
ሐ) አንድ ከሰው ሀብት አስተዳደር ዳይሬክቶሬት የሚመደብ ባለሙያ ድምጽ የማይሰጥ ፀሐፊ፣
ይሆናሉ፡፡
3) በተቋሙ የበላይ ኃላፊ የሚወከሉት የኮሚቴው አባላት ስብጥር ሁለቱንም ጾታ ያካተተ 
  መሆን ይገባዋል፡፡ 
4.1.2 ድልድል ኮሚቴ ቡድን ተግባርና ኃላፊነት፤
የድልድል ኮሚቴ ቡድን ለደረጃ እድገት መራጭ ቡድን የተሰጠው ሥልጣንና ኃላፊነት የሚኖረው ሆኖ በተጨማሪም ፣
1) በድልድል አፈጻጸም ሂደት፣ የታዩ ችግሮችንና የተወሰዱ መፍትሔዎችን የሚገልጽ ወቅታዊ 
   ሪፖርት ለመሥሪያ ቤቱ የበላይ ኃላፊ ያቀርባል፡፡ ኮሚቴዉ ያልተስማማበት አከራካሪ ጉዳይ    
   ሲያጋጥም ለበላይ ኃላፊ አቅርቦ ውሣኔ ያሰጣል፡፡
2) የድልድል ኮሚቴው ድልድሉን ወይም ምደባውን ካጠናቀቀ በኋላ የውሳኔ ሃሣብ ለመሥሪያ 
   ቤቱ የበላይ ኃላፊ በማቅረብ እንዲፀድቅ ያደርጋል ፡፡ 
        4.1.3 የሙያ ዕድገት መሰላልን ጠብቆ የሚሰጥ የደረጃ ዕድገት
በአንዳንድ ሙያዎች ላይ ባለሙያዎችን በቅድሚያ አወዳድሮ በመምረጥና በማሰልጠን ወይም ከፍተኛ ትምህርት እንዲያገኙ በማድረግ ወይም በልምምድ ሙያቸውን እንዲያሻሽሉ በማድረግ ብቃታቸውን ማሻሻላቸውና የሥራ አፈፃፀማቸው ብቁ የሚያደርጋቸው መሆኑ ሲረጋገጥ፤ በደረጃ ዕድገት ሥነ-ሥርዓት ማስታወቂያ ማውጣት እና ማወዳደር ሳያስፈልግ በመሥሪያ ቤቱ በተዘጋጀው የሙያ ዕድገት መሰላል አፈጻጸም መመሪያ መሠረት የደረጃ ዕድገቱን እንዲያገኙ ማድረግ ይቻላል፡፡ ሆኖም የመሥሪያ ቤቱ የሙያ ዕድገት መሰላል የአፈጻጸም መመሪያ ለሲቪል ሰርቪስ ቢሮ ተልኮ በቢሮዉ የጸደቀ መሆን አለበት፡፡ 
   4.1.4 የደረጃ ዕድገት ወይም የድልድል አፈጻጸምን በምሥጢር መጠበቅ፤
1) የደረጃ ዕድገት የመጨረሻ ውሳኔ ተሰጥቶት የዕድገት ማረጋገጫ ደብዳቤ ለተመራጩ 
    ሠራተኛ በደብዳቤ እስከሚሰጥ ድረስ በማናቸውም አፈጻጸም ደረጃ ምሥጢር ሆኖ መጠበቅ   
    ይኖርበታል፡፡
2) የደረጃ ዕድገት ኮሚቴዎችና አባላት ሌሎች ከሥራው ጋር ግንኙነት ያላቸው ሁሉ 
    ምሥጢሩን የመጠበቅ ኃላፊነት አለባቸው፡፡ ምሥጢሩ ሳይጠበቅ ቢቀር፣ የሰው ሀብት 
    አስተዳደር ዳሬክቶሬት ዳይረክተር/ቡድን መሪ/ በማስረጃ አረጋግጦ በሚያቀርበው 
   ማስታወሻ መሠረት ኃላፊነቱን በዘነጋው አባል ወይም ሠራተኛ ላይ የዲስፕሊን እርምጃ 
    እንዲወሰድ ይደረጋል፡፡ 

4.2 y|‰ mdB s!¬-F wYM m¼b@T s!zU y¸drG y\‰t¾ DLDL
 bxê° xNq{ 52 t‰ q$_R 2 XÂ 3 btgl[ý xGÆB¿
4.2.1 xND m¼b@T s!zU½ yS‰ mdB s!¬-F wYM bl@lÖC t=Æ+ MKNÃèC 
   tNœÍð yçn# \‰t®C s!ñ„ ሲቪል ሰርቪስ ቢሮ ምdÆ yመስ-T `§ðnT xlbTÝÝ 
4.2..2 bz!H xNq{ N;#S xNq{ 4.2.1 ytgliW b!ñRM bøNÂ bwrÄ dr© y¸ñ„ 
   tNœÍð \‰t®C ምደባ በዞንና በወረዳ ሲቪል ሰርቪስ ጽ/ቤቶች መምሪያ አማካኝነት 
    ይከናወናል፡፡
4.2.3. bKFTnT ytgß# y|‰ mdïC tNœÍð \‰t®C kÃz#T y|‰ dr© ZQt¾ 
     kçn# y\‰t®CN SMMnT bm-yQ ynb‰cWN dmwZ XNdÃz# XSk h#lT 
    dr© DrS ZQ wYM የስራ መደቡ ከፍ ያለ ከሆነ xND dr© kF BlW XNÄ!mdb# 
    YdrULÝÝ የተመደቡት ከፍ ወዳለ ደረጃ ከሆነ y|‰ dr©WN _QM y¸Ãgß#T 
    በተፈላጊ ችሎታ መመሪያ መሠረት አሟልተው ሲገኙ ይሆናል፡፡
4.2.4 yS‰ mdb# bm¬-û½m¼b@T bmzUt$ wYM bl@§ MKNÃT qdM s!L 
   knbrW dr© ZQ BlÖ ytmdb \‰t¾ u^c< Se]Á u?ƒ ¨<eØ kÅU c=M 
    Ÿ’u[¨< Å[Í Ò` }S××˜ Å[Í ÁK¨< ¡õƒ ¾e^ SÅw እስከ }Ñ–Kƒ É[e 
   pÉT>Á }cØ„ƒ እ”Ç=SÅw ÃÅ[ÒM ÝÝXNÄH ›YnT \‰t®C q$_‰cW kxND 
   b§Y kçn bdr© XDgT mSfRT m\rT bWDDR Yfi¥LÝÝ çñM YH 
   WDDR t=¥¶ _QM xÃSg"MÝÝ
4.2.5 ማንኛዉም m¼b@T KFT yS‰ mdBÂ bjT XSµlW DrS y¸mdBlTN \‰t¾ tqBlÖ y¥ሰ‰T GÁ¬ xlbTÝÝ

ክፍል አምስት
5. የክልል መንግሥት ሠራተኞች የዝውውር አፈጻጸም 
 5.1 የውስጥ ዝውውር
1/ አንድ የመንግሥት መሥሪያ ቤት ኃላፊ ለሥራው አስፈላጊ ሆኖ ሲያገኘው እና በመሥሪያ  
   ቤቱ ሥራ አመራር ጉባዔ ሲረጋገጥ የመንግሥት ሠራተኛውን በዚያው መሥሪያ ቤት 
   ውስጥ እኩል በሆነ ደረጃ እና ደመወዝ ወደ ሌላ የሥራ መደብ ወይም ከአንድ የሥራ ቦታ 
   ወደ ሌላ የሥራ ቦታ በማዛወር ሊያሠራ ይችላል፣ የመንግሥት ሠራተኛው የውስጥ 
   ዝውውር ምደባውን ያለበቂ ምክንያት ካልተቀበለ ሥራውን በገዛ ፈቃዱ እንደለቀቀ ተቆጥሮ 
   በዚህ አዋጅ አንቀጽ 126 ድንጋጌ መሠረት የሚስተናገድ ይሆናል፡፡
2/ በዚህ አንቀጽ ንዑስ አንቀጽ (1) የተደነገገው ቢኖርም በመሥሪያ ቤቱ ላይ አደጋ እንዳይደርስ 
    ለመከላከል ወይም አደጋው ያደረሰውን ጉዳት ለማስተካከል ሲባል አንድን የመንግሥት 
    ሠራተኛ ደመወዙ ሳይቀነስ፣ ደረጃው ወይም የሥራው ዓይነት ሳይጠበቅ ከአንድ ዓመት 
    ላልበለጠ ጊዜ በጊዜያዊነት ወደ ሌላ ቦታ አዛውሮ ማሠራት ይችላል፡፡ 
3/ የመንግሥት ሠራተኛ በጤና መታወክ ምክንያት በያዘው የሥራ መደብ ወይም ባለበት 
    የሥራ ቦታ ላይ ሊሠራ አለመቻሉ በሐኪም ማስረጃ ሲረጋገጥ፣ 
ሀ) በተመሳሳይ የሥራ መደብ ደረጃ ሊመደብበት የሚችል ክፍት የሥራ መደብ ካለ በያዘው 
   ደረጃ፣ ወይም 
ለ) በተመሳሳይ የሥራ መደብ ደረጃ ሊመደብ የሚችልበት ክፍት የሥራ መደብ ከሌለና 
   ሠራተኛው ዝቅ ባለደረጃ ላይ ለመሥራት ፈቃደኛ ከሆነ ደረጃው ተቀንሶ፣ወደ ሚስማማው 
   የሥራ መደብ ወይም የሥራ ቦታ ይዛወራል፡፡ 
4/ የአንድ የመንግሥት ሠራተኛ የሥራ መደብ የተሰረዘ እንደሆነ በመሥሪያ ቤቱ ውስጥ 
   ተመሳሳይ ደረጃ ወዳለው የሥራ መደብ ይዛወራል፡፡
5/ የዚህ አንቀጽ ንዑስ አንቀጽ (4) እንደተጠበቀ ሆኖ በአዋጁ አንቀጽ 48 ንዑስ አንቀጽ (5) 
  መሠረት በመንግሥት መሥሪያ ቤቱ ውስጥ ተመሳሳይ የሥራ መደብ ካልተገኘ ለቢሮዉ 
  በማሳወቅ በሌላ የመንግሥት መሥሪያ ቤት ክፍት ሥራ መደብ  ካለ ሠራተኛው እንዲመደብ 
  ይደረጋል፡፡ 
5.2. የዉስጥ ዝውውር ቅድመ ሁኔታዎች፣
5.2.1.የዉስጥ ዝውውር ጥያቄ የሚስተናገደው፣ 
ሀ/ በአግባቡ የተመዘነ ክፍት የሥራ መደብ ሲኖር እና ልምድ ያለው ሠራተኛ ከሌላ የሥራ 
   ክፍል በዝውውር እንዲመደብ ክፍት የስራ መደቡ የሚገኝበት የሥራ ሂደት ዳይሬክተር 
   /ቡድን መሪ/ ሲስማማና የብቃት ምዘና ማረጋገጫ ምስክር ወረቀት መኖሩ ተረጋግጦ እና 
   በመሥሪያ ቤቱ የበላይ ኃላፊ ሲጸድቅ፣ 
ለ/ በአግባቡ  የተመዝነ ክፍት የሥራ መደብ ሲኖር እና ልምድ ያለው ሠራተኛ ከሌላ ቦታ 
   በዝውውር እንዲሟላ ክፍት የስራ መደቡ የሚገኝበት የዳይሬክቶሬት ዳይሬክተር/ቡድን መሪ/ 
   የሥራ ክፍል ሀላፊ ለሰው ሀብት አስተዳደር ዳይሬክቶሬት/ቡድን/ ሠራተኛው በዝውወር 
   እንዲሟላ የሚደረገው ክፍት የሥራ መደቡ ለውስጥ ሠራተኛ ቅድሚያ በደረጃ ዕድገት 
   አግባብ ለመሸፈን ከጠፋ ሲሆን ግልጽ ማስታወቂያ በማውጣትና በማወዳደር ይሆናል፡፡ 
ሐ/ የዝውውር ማስታወቂያ አወጣጡ በዚህ መመሪያ ለደረጃ ዕድገት በተገለፀው መሠረት 
   የሚከናወን ሲሆን ሠራተኛው ለሚዛወርበት የሥራ መደብ በተፈላጊ ችሎታዎች መመሪያ 
   የሚጠየቀውን ዝቅተኛ ተፈላጊ ችሎታ የሚያሟላ እና ለሥራው የሚፈለገውን ዕውቀት፤ 
   ክህሎትና ችሎታ ያለው ሆኖ ሲገኝ፣ 
መ/ ክፍት የሥራ መደቡ የሚገኝበት ዳይሬክቶሬት ዳይሬክተር/ቡድን መሪ/ ስራ ክፍል ሀላፊ 
    ያቀረበውን ጥያቄ መሠረት በማድረግ ግልጽ የዝውውር ማስታወቂያ በማውጣት ዕጩ 
    ተወዳዳሪዎችን በመመዝገብ ዝውውር ከሚፈጸምበት ዳይሬክቶሬት ዳይሬክተር/ቡድን 
   መሪ/ጋር የዕጩ መመዘኛ ፈተና መፈተንና አሸናፊውን መለየት፤ 
ረ/ የሚዛወረው ሠራተኛ የሙከራ ቅጥሩን ያጠናቀቀ ቋሚ ሠራተኛ መሆኑ ሲረጋገጥ፣ 
5.3. ከሌላ መሥሪያ ቤት የሚደረግ ዝውውር
1/ አንድ የመንግሥት መሥሪያ ቤት ለሥራው አስፈላጊ ሆኖ ሲያገኘውና ላኪና ተቀባይ   
   መሥሪያ ቤቶች እንዲሁም ሠራተኛው ሲስማሙ አንድን የመንግሥት ሠራተኛ እኩል 
   በሆነ ባለሙያ/ሠራተኛ/ደረጃና ደመወዝ ቢሮዉን በማሳወቅ የታደሰ የብቃት ምዘና 
   ማረጋገጫ ምስክር ወረቀት መኖሩን በማረጋገጥ አዛውሮ ማሠራት ይችላል፡፡ 
2. የዚህ አንቀጽ ንዑስ አንቀጽ 1 ድንጋጌ እንደተጠበቀ ሆኖ የታደሰ የብቃት ምዘና ማረጋገጫ 
  ምስክር ወረቀት መኖሩን ተረጋግጦ ሁለት የመንግስት ሠራተኞች በተመሳሳይ የስራ መደብ 
  መጠሪያ ደረጃና ደመወዝ እንዲሁም ተፈላጊ ችሎታ እስካሟሉ ድረስ አሰሪ መስሪያ ቤቶች 
  እስከተስማሙ ድረስ ማስታወቂያ ማውጣት ሳያስፈልግ  በፈቃደኝነት እርስ በእርስ መዛወር 
  ይችላሉ አፈጻጸሙን በየደረጃው ላለው  ሲቪል ሰርቪስ ማሳወቅ ይኖርበታል፡፡
3/ የሚመለከተው መንግሥት ሠራተኛ፣ የክልሉ የመንግሥት መሥሪያ ቤት እና የፌዴራል 
   መንግሥት መሥሪያ ቤት ሲሰማሙ እንዲሁም በክልሉ ዝውውርን ለማጽደቅ ስልጣን 
   የተሰጠው አካል ሲያጸድቀው እና የታደሰ የብቃት ምዘና ማረጋገጫ ምስክር ወረቀት 
   መኖሩን ተረጋግጦ አንድን የመንግሥት ሠራተኛ ከክልል ወደ ክልል ፤ ከክልል ወደ 
   ፌዴራል፤ከፌደራል ወደ ክልል እና በክልሉ ባሉ ከአንድ መ/ቤት ወደ ሌላ መ/ቤት 
   የመንግሥት መሥሪያ ቤት እኩል በሆነ ደረጃና ደመወዝ አዛውሮ ማሠራት ይቻላል፡፡ 
4/ የዚህ አንቀጽ ንዑስ አንቀጽ (3) እንደተጠበቀ ሆኖ፣ በዚህ አንቀጽ መሠረት የሚዛወር 
   ሠራተኛ የክልሉ መንግሥት ሠራተኞች ሕግ በሚያዘው መሠረት በያዘው የሥራ መደብ 
   ደረጃ በአገልግሎት ዘመኑ ምክንያት ያገኝ የነበረው ደመወዝና መብቶቹ አይቀነሱበትም፡፡ 
6) ከሚዛወርበት መሥሪያ ቤት ሥራ መልቀቂያ ማስረጃ በመውሰድ ለተዛወረበት መሥሪያ ቤት ማስረጃውን ማቅረብ አለበት፣ይህ ማስረጃ ሳይቀርብ የሠራተኛውን ዝውውር ያስፈጸመ የተዛወረበት መሥሪያ ቤት ሥራ ኃላፊ በዲሲፒሊን ተጠያቂ ይሆናል፡፡
6/ የትዳር አጋሮችን ለማገናኘት ሲባል አንድን የመንግስት ሠራተኛ በተመሳሳይ ደረጃና 
  ደመወዝ፣ተመሳሳይ ባለሙያ/ሠራተኛ/ደረጃና ደመወዝ ካልተገኘ በሠራተኛው ስምምነት ዝቅ 
  ባለ ደረጃ አዛውሮ ማሰራት ይቻላል፡፡ 
5.4.ከሌላ መ/ቤት የሚደረግ የዝውውር ቅድመ ሁኔታዎች፣
5.4.1.የዝውውር ጥያቄ የሚስተናገደው፣
ሀ/ በአግባቡ የተመዝነ ክፍት የሥራ መደብ ሲኖር እና ልምድ ያለው ሠራተኛ ከሌላ ቦታ 
    በዝውውር እንዲመደብ ክፍት የስራ መደቡ የሚገኝበት የሥራ ሂደት ዳይሬክተር /ቡድን 
    መሪ/ ሲስማማና እና በመሥሪያ ቤቱ የበላይ ኃላፊ ሲጸድቅ፣ 
ለ/ የዝውውር ጥያቄው ከተቀባይ መሥሪያ ቤት ወይም ዝውውር ከሚጠይቀው ሠራተኛ 
    ሲቀርብ፣ 
ሐ/ በዝውውሩ ላኪና ተቀባይ መሥሪያ ቤቶችና ሠራተኛው ሲስማሙ፣ 
መ/ የሚዛወረው ሠራተኛ የሙከራ ቅጥሩን ያጠናቀቀ ቋሚ ሠራተኛ እና የታደሰ የብቃት ምዘና ማረጋገጫ ምስክር ወረቀት መኖሩ ሲረጋገጥ፣

5.5.የሠራተኛው ኃላፊነት
1) ሊዛወር ለፈለገበት መሥሪያ ቤት ሠራተኛው ያለውን የትምህርት ዝግጅት፣ የሥራ 
   ልምድ፣ማመልከቻና የሕይወት ታሪክ/CV/ አያይዞ ማቅረብ፣
2/ የታደሰ የብቃት ምዘና ማረጋገጫ ምስክር ወረቀት ማቅረብ፤ 
3) የሚስራበት መስሪያ ቤት ፈቃደኛ መሆኑን ማረጋገጫ ደብዳቤ ማቅረብ ይሆናል፡፡ 
5.6 የዝውውር የተቀባይ መሥሪያ ቤት ተግባርና ኃላፊነት
1) ለዝውውር ጥያቄ አቅራቢው የሚመጥን ተመዝኖ ደረጃ የተሰጠው ክፍት የሥራ መደብ 
    መኖሩን ማጣራት፣
2) የክፍት የሥራ መደቡ ደረጃና ደመወዝ ተመሣሣይ መሆኑን ማረጋገጥ፣
3) የዝውውሩ አስፈላጊነት ሲታመንበት ሠራተኛው ለሚሠራበት መሥሪያ ቤት የሠራተኛውን 
  የዝውውር ጥያቄ መነሻነት ለላኪ መሥሪያ ቤቱ ሠራተኛው ቢዛወር ፈቃደኛ ስለመሆኑ 
  በደብዳቤ ጥያቄ ማቅረብ፣ 
4/ ክፍት የሥራ መደብ ቀጥታ ያለው የትምህርት ዝግጅትና የሥራ ልምድ ያለው መሆኑን 
  ማረጋገጥ፣
5/ የታደሰ የብቃት ምዘና ማረጋገጫ ምስክር ወረቀት መኖሩን ማረጋገጥ  
6) ከላኪው መስሪያ ቤት አውንታዊ ምላሽ ከተገኘ ዝውውሩን መፈጸም፣ናቸው፡፡ 
5.7 የትዳር አጋሮችን ለማገናኘት ሲባል ዝውውር የሚከናወነው
1) በክልል የመንግሥት ሠራተኞች አዋጁ አንቀጽ 50 ንዑስ አንቀጽ 4 መሠረት ባለትዳሮችን 
   ለማገናኘት ዝቅ ባለ ስራ መደብ ደረጃም ቢሆን በመንግሥት መሥሪያ ቤት ተቀጥሮ 
   የሚሰራ የትዳር አጋርን ማዛወር ስለሚቻልበት ሁኔታ የተደነገገው ተግባራዊ ሲደረግ፡-
ሀ) ላኪና ተቀባይ መሥሪያ ቤቶች ስምምነታቸውን በጽሁፍ ሲገልጹ፣
ለ) ዝውውር አቅራቢው ሠራተኛ ህጋዊ የሆነ የጋብቻ ማረጋገጫ ሰነድ ማቅረብ ሲችል፣
ሐ) የሚዛወረው ሠራተኛ የሙከራ ቅጥሩን ያጠናቀቀ ቋሚ ሠራተኛ መሆኑ ሲረጋገጥ፣
2) የንዑስ አንቀጽ 1 ድንጋጌ እንደተጠበቀ ሆኖ የትዳር አጋሮችን ለማገናኘት ሲባል የሚቀርብን የዝውውር ጥያቄ ማንኛውም የመንግሥት መሥሪያ ቤት አመልካቹ ሊዛወርበት የሚያስችል ክፍት የስራ መደብ ካለው ተቀብሎ የማስተናገድ ኃላፊነት አለበት ሆኖም ግን የሚዛወረዉ ሠራተኛ የብቃት ምዘና ምስክር ወረቀት ያለዉ መሆን አለበት፡፡
3) በዚህ አንቀጽ ንዑስ አንቀጽ 1 መሰረት የተዛወረ ሰራተኛ ቀድሞ ይዞት በነበረው የስራ መደብ ደረጃ ሲያገኝ የነበረው ደመወዙ አይቀነስበትም፡፡ 
5.8 የትውስት ዝውውር
1/ አስፈላጊ ሆኖ ሲገኝ ላኪው የመንግሥት መሥሪያ ቤትና ሠራተኛው ሲስማሙ አንድን 
  የመንግሥት ሠራተኛ በሌላ የመንግሥት መሥሪያ ቤት ወይም የክልል መንግሥት መሥሪያ 
  ቤት ወይም የመንግሥት የልማት ድርጅት ወይም መንግሥታዊ ወዳልሆኑ ድርጅቶች 
  ከአንድ ዓመት ለማይበልጥ ጊዜ በትውስት ተዛውሮ እንዲሠራ ማድረግ ይቻላል፡፡ 
2/ ማንኛውም የመንግሥት መሥሪያ ቤት አስፈላጊ ሆኖ ሲያገኘው ከመንግሥት ልማት 
   ድርጅት ወይም ከክልል መንግሥት መሥሪያ ቤት ወይም መንግሥታዊ ካልሆነ ድርጅት 
    አንድን ሠራተኛ ከአንድ ዓመት ለማይበልጥ ጊዜ በትውስት አዛውሮ ማሠራት ይችላል፡፡ 
3/ በዚህ አንቀጽ ንዑስ አንቀጽ (1) መሠረት በትውስት የተዛወረ ሠራተኛ፣ 
ሀ) ደመወዝና ማንኛውም ጥቅሙ በዝውውሩ ምክንያት ሳይጓደል በትውሰት አዛውሮ 
   በሚያሰራው መስሪያ ቤት ይፈጸምለታል፤ 
ለ) የሥራ አፈጻጸም ምዘና ውጤቱ በትውሰት አዛውሮ በሚያሰራው መስሪያ ቤት ተሞልቶ 
   ለቀጣሪው መሥሪያ ቤት ይተላለፋል፤ 
ሐ) የዲሲፕሊን ጥፋት የፈጸመ እንደሆነ በትውስት ተቀባዩ መስሪያ ቤት ለቀጣሪ መሥሪያ 
   ቤቱ ከዝርዝር ማስረጃ ጋር ያሳውቃል፣ ቀጣሪ መሥሪያ ቤቱም ጉዳዩን አጣርቶ እንደ 
  አስፈላጊነቱ ተገቢውን እርምጃ ይወስዳል፡፡











                   

ክፍል ስድስት
6/ የማስረጃዎች አቀራረብ፣ የተቀባይነት ሂደት፣ ምርመራና ተጠያቂነት
  6.1 የትምህርት ደረጃ ማስረጃ
  የትምህርት ደረጃ ማስረጃ ከመንግሥት፣ ከህዝብ ወይም በትምህርት ሚ/ር በታወቁ የግልና    
  ኮሙኒቲ ትምህርት ቤቶች፣ በቴክኒክና ልዩ ሙያ ትምህርት ቤቶች፣ በኮሌጆችና 
  በዩኒቨርሲቲዎች በቀን፣ በማታ፣ በክረምትና በርቀት የሚሰጠውን መደበኛና ተከታታይ 
  ትምህርት በመከታተል የሚገኝ መረጃ ነው፡፡
  6.2 ተቀባይነት ስለሚኖረው የትምህርት ደረጃ ማስረጃ
1) ከመንግሥት፣ ከህዝብ ወይም በትምህርት ሚኒስቴር ከታወቀ ከግልና ኮሙኒቲ ትምህርት 
   ቤቶች የሚቀርቡ ማስረጃዎች ወይም ትራንስክሪፕቶች ስርዝ ድልዝ የሌለባቸው፣ ትምህርት 
   ቤቶቹ ርዕስ መምህራን ወይም ሥልጣን የተሰጣቸው ኃላፊዎች የፈረሙበት፣ የፈራሚዎች 
   ስምና ማዕረግ፣ ማስረጃዎች የተሰጡበት ቀንና ዓ.ም እንዲሁም የትምህርት ቤቶቹ ማህተም 
   ማስረጃዎቹ ፎቶግራፍ ያለባቸውና በግልጽ የሚታዩ፣
2) ከዩኒቨርሲቲ ወይም ከኮሌጁ የተሰጠ የትምህርት ደረጃን የሚያሳይ ማስረጃ በሬጅስትራር 
  ጽ/ቤት ወይም በትምህርት ቤቱ ማህተም የተረጋገጠ ሲሆን ከተቻለም የባለማስረጃው 
  ፎቶግራፍ ያለበት፣
3) የቀረበው የትምህርት ማስረጃ የትምህርት ቤት የክፍል ውጤት እና ትራንስክሪፕት 
   መግለጫ ከሆነ እንደ ሁኔታው ቀደም ብሎ ከተወሰደ የአንደኛ ደረጃ መልቀቂያ እና 
   የሁለተኛ ደረጃ መልቀቂያ ብሔራዊ ፈተና የምስክር ወረቀት ጋር ተያይዞ የቀረበ፣
4) የኮሌጅ ወይም የዩኒቨርሲቲ ትምህርት ከሆነ ለተፈጸመው የትምህርት ዓመት የተወሰደው 
   የትምህርት ሰዓታት /ክሬዲትሃወርስ/ መጠናቀቁን የሚገልጽ፣
6) ከማንኛውም እውቅና ከተሰጠው ከመንግሥትም ሆነ ከግል የቴክኒክና ሙያ ትምህርትና 
ስልጠና ተቋም በደረጃ /በሌቭል/ የተመረቀ ከሆነ የብቃት ማረጋገጫ ሰርተፍኬት ያለው፣ሲሆን፡፡
7) ከማንኛውም የውጭ አገር የተገኘ ዲግሪ ወይም ዲኘሎማና ደረጃው ያልተወሰነ የትምህርት 
ማስረጃ ሲያጋጥም አስቀድሞ ለሚመለከተው አካል እየቀረበ የአቻ ግምት እንዲሰጠው እንዲደረግ ወይም ትክክለኛነቱ በሚመለከተውና ኃላፊነት በተሰጠው አካል መረጋገጥ አለበት፡፡ 
8/ ከግል ትምህርት ተቋማት በቀን፣ በማታ፣ በክረምትና በርቀት የሚሰጠውን መደበኛ 
 ትምህርት አጠናቅቀው የሚመጡ ከትምህርት ጥራት ኤጀንሲ ማረጋገጫ ማስረጃ ሲያቀርብ ፡፡
9/ በተለይም ከውጭ አገር የከፍተኛ ትምህርት ተቋሞች የሚመጡ  የትምህርት ማስረጃዎችና  
  አልፎ  አልፎም ደረጃቸው  ያልተለመደ  የአገር  ውስጥ  የትምህርት ማስረጃዎች  
   ሲያጋጥሙ፣ በቅድሚያ  ሥልጣን ላለው የመንግሥታዊ  አካል  ቀርበው  የአቻ  ግምት 
   የተሰጣቸው  መሆኑን  ያረጋግጣል፡፡
6.3. የሙያ ማሻሻያ ትምህርት ማስረጃ
1) የሙያ ማሻሻያ ትምህርት ማለት አንድ ሠራተኛ በተመደበበት ሥራ የተሰጠውን ኃላፊነትና  
  ተግባር በተሻለ ብቃት ለማከናወን እንዲችል ወይም ከአዳዲስ የአሰራር ዘዴዎችና 
  መሣሪያዎች ጋር እንዲተዋወቅ እና እንዲለማመድ ለማድረግ ወይም ወደፊት ለሚመደብበት 
  ሥራና ሙያ እንዲዘጋጅ ለማድረግ የሚሰጥ የሥራ ላይ ልምምድ ወይም ሥልጠና ነው፡፡
2) በማዕከላዊ ማሠልጠኛ ተቋምም ሆነ መሥሪያ ቤቱ በሚቀይሰው ሌላ ሁኔታ ለተወሰነ ጊዜ 
   በስርዓት የተሰጠና በምስክር ወረቀት የተረጋገጠ የሙያ ማሻሻያ ትምህርት ከመደበኛው 
   የትምህርት ደረጃ ተነጥሎ እራሱን በቻለ ሁኔታ ክፍት ሥራ መደቡ ጋር አግባብ ያለው 
    መሆኑ እየተረጋገጠ በማወዳደሪያ መስፈርትነት መያዝ ይቻላል ፡፡ 
6.4 የሥራ ልምድ ማስረጃ
1) የሥራ ልምድ በመንግስት መሥሪያ ቤቶች ወይም መንግስታዊ ባልሆነ ዓለም አቀፍ 
   ድርጅቶች ወይም ሕጋዊ አቋምና የተሟላ የውስጥ አደረጃጀት ኖሯቸው ተገቢው የሥራ 
   ሰዓትና የሥራ አፈጻጸም ውጤት በየወቅቱ ክትተልና ቁጥጥር በሚያደርጉ የግል ድርጅቶች 
   ውስጥ ቋሚ ደመወዝ እየተከፈለ በህግ በተቀመጠ መደበኛ የሥራ ሰዓት የተወሰነ ሥራ 
  በማከናወን ሊቀሰም የሚችለውን የሥራ ችሎታ ያጠቃልላል፡፡
2) ለሥራ ልምድ የሚቀርቡ ማስረጃዎች ተቀባይነት የሚኖራቸው፣
ሀ) ስርዝ ድልዝ የሌለበት በግልጽ የተጻፉ፣
ለ) ሠራተኛው ሲያከናውን የነበረውን የሥራ ዓይነት ወይም መደብ መጠሪያ፣ የአገልግሎት 
   ዘመኑ ከመቼ እስከ መቼ እንደነበረና ሲከፈለው የነበረውን የደመወዝ መጠን፣
ሐ) የአሠሪ ሙሉ ስም፣ ፊርማ የሥራ ደረጃ፤የድርጅቶቹ ወይም የተቋሞቹ ማህተም 
   የታተመባቸው፣ ማስረጃዎች የተሰጡበት 
3) የሥራ ልምድ አያያዝ
ሀ) ቀጥታ መሆን አለበት፣
ለ) ለዲግሪ የሥራ መደብ እስከ ደረጃ ሁለት የኮሌጅ ትምህርት ድረስ ያሉት የትምህርት  
  ደረጃዎች ከመፈጸማቸው በፊትም ሆነ በኋላ የተገኘው የሥራ ልምድ ከሥራው ጋር ቀጥታ 
   ያለው ከሆነ በግማሽ እየታሰበ ይያዛል፡፡
ሐ) የመጀመሪያ ዲግሪ በሚጠይቅ የሥራ መደብ ላይ የኮሌጅ ዲፕሎማ ወይም ደረጃ ሦሰትና 
   በላይ ትምህርት ካጠናቀቀ በኋላ የተገኘ ቀጥታ ያለው የአንድ ዓመት የሥራ ልምዱን እንደ 
    አንድ ዓመት ይያዛል፡፡
መ) በተደራቢነት ወይም በውክልና ወይም በጊዜያዊነት ምደባ የተሰጠ አገልግሎት በስራ 
   ልምድነት ይያዛል፡፡
ሠ) አንድ የመንግሥት ሠራተኛ መሥሪያ ቤቱ በሰጠው የትምህርት ዕደል ትምህርቱን ጀምሮ 
   እስከሚያጠናቅቅበት ሙሉ ጊዜውን ከስራ ውጪ ሆኖ በትምህርት ላይ ከቆየ በትምህርት 
   ላይ የቆየበት ጊዜ በስራ ልምድነት አይያዝም፡፡ ነገር ግን በመንግስት ፍቃድ በክረምት ወቅት 
  ትምህርት የሚማሩትን አይጨምርም 
ረ) በመሥሪያ ቤቱ የተቀጠረ ወይም በዝውውር የተመደበ ማንኛውም የመንግሥት ሠራተኛ 
   ከመጀመሪያ ቅጥሩ ጀምሮ የስራ ልምዱ እንዲጻፍለት በማመልከቻ ጥያቄ ካቀረበ 
   የሰራተኛውን የግል ማህደር በማየት አጠቃላይ የሰራበት ጊዜ የሥራ ልምድ ተጠቃሎ 
   እንዲጻፍለት ይደረጋል፡፡ 
ሸ/ በቀን ሂሳብ እየተከፈለ ተሰርቶ የተገኘ የሥራ ልምድ ለማንኛውም ውድድር አያገለግልም
ቀ/ መንግስታዊ ባልሆኑ ድርጅቶች ውስጥ ተሰርቶ የተገኘ የስራ ልምድ ቢያንስ በመንግስት 
   መስሪያ ቤት ውስጥ ከሚከፈለው ዝቅተኛ ደመወዝ ማነስ የለበትም :: የሥራ  ልምዱ   
   የሥራ ግብር የተከፈለበት ከሆነ ይያዝለታል፡:                                         










ክፍል ሰባት
7.ልዩ ልዩ ድንጋጌዎች
7.1 የስራ መደብ ላይ ስለመወሰን፤ 
በመስሪያ ቤቱ ያለ ክፍት የስራ መደብ በሰራተኛ እንዲሸፈን የሚደረገው በአዋጁ አንቀጽ 7 ንዑስ አንቀጽ 3 መሰረት መሆኑ እንደተጠበቀ ሆኖ ክፍት የስራ መደቡ በቅጥር ወይም በደረጃ እድገት ወይም በዝውውር እንዲሆን የመወሰን ኃላፊነት ክፍት የሰራ መደቡ የሚገኝበት የስራ ሂደት ዳይሬክተር ይሆናል፡፡ 
 7.2. የላይዘን ኦፊሰር የደረጃ ዕድገት ሆነ የውስጥ ዝውውር መወዳደር የሚችለው፤ 
   ሀ/ በእናት መ/ቤት በሚወጣ ማስታወቂያ መሆን አለበት፡፡
7.3 የተከለከሉ ተግባራትና ተጠያቂነት
1) ማንኛውም የመንግሥት ሠራተኛ፣ የሥራ ኃላፊና ተሿሚ በሚሠራበትና በኃላፊነት  
   በሚመራው መሥሪያ ቤት ወይም የሥራ ምዕራፍ የሥጋ ወይም የጋብቻ ዘመዱ ለቅጥር፤ 
   ለደረጃ ዕድገት ወይም ለድልድል ሲወዳደር በአፈጻጸሙ ላይ መወሰንም ሆነ መሳተፍ 
   አይችልም፡፡
2) ማንኛውም የሥራ ኃላፊ፣ ሠራተኛ እና የቅጥር ወይም የደረጃ ዕድገት ፤ የድልድል ኮሚቴ 
   አባል ከሕግ ውጭ ለሚፈጽማቸው የቅጥር ወይም የደረጃ ዕድገት ወይም የድልድል 
   ተግባራት ሁሉ በአዋጁ አንቀጽ 140 ንዑስ አንቀጽ 4 ድንጋጌ መሠረት ተጠያቂ ይሆናል፡፡
  7.4 መረጃ አያያዝና ሀሰተኛ መረጃዎች
1) በመሥሪያ ቤቱ ውስጥ የቅጥር፣ ደረጃ ዕድገትና የድልድል ውድድር የተከናወነባቸው ውሳኔ 
    እና የተሰጠባቸው የዝውውር ምደባ ውሳኔ መረጃዎች ለምርመራና ለሌሎች ሥራዎች 
    እንዲያገለግሉ በጥንቃቄ ተይዘው መቀመጥ አለባቸው፡፡
2) በአዋጁ አንቀጽ 140 ንኡስ አንቀጽ 1 መሠረት እንደተደነገገው ለቅጥር፣ ለደረጃ ዕድገት 
   ለድልድል፣ ለዝውውር ምደባ የቀረቡ መረጃዎች ሐሰተኛ ሆነው ከተገኙ በሌላ ሕግ 
   መሠረት የሚያስከትለው ተጠያቂነት እንደተጠበቀ ሆኖ የሚከተሉት እርምጃዎች 
   ይወስዳሉ፡፡
ሀ) የሐሰት ማስረጃ አቅራቢዎቹ ከውድድሩ እንዲሰረዙ ይደረጋሉ፡፡ 
ለ) የሐሰት ማስረጃ በማቅረብ ዕድገት ያገኙ ወይም ድልድል ያገኙ ወይም የተመረጡ ሠራተኞች ቢኖሩ ድልድላቸው ወይም የደረጃ ዕድገታቸው በመሥሪያ ቤቱ የበላይ ኃላፊ ይሰረዛል፡፡
7.5. የቅሬታ አቀራረብ
1) አግባብ ያልሆነ ቅጥር፣ደረጃ ዕድገት፣ድልድል፣ዝውውር ምደባ ተግባር ተፈጽሟል 
   ተብሎ ሲገመት ባለጉዳዩ ወይም ሌላ ያገባኛል የሚል ስለጉዳዩ ለሚመለከተው አካል 
   አቤቱታ ወይም ጥቆማ ማቅረብ ይችላል፡፡
2) ለቅጥር፣ ደረጃ ዕድገት፣ ድልድል፣ ዝውውርና የተጠባባቂነት ምደባ አፈጻጸም ጉዳይ ላይ 
   የሚቀርቡ ቅሬታዎች በመንግሥት ሠራተኞች የመለካም ስብዕና ግንባታ፤የዲስፒሊን 
   /አፈ/ቅሬታ አቀራረብና አፈጻጸም ሥነ- ሥርዓት ደንብ ቁጥር 182/2018 መሠረት ተፈጻሚ 
  ይሆናል፡፡
7.6 ምርመራ
1) በመንግሥት መሥሪያ ቤት የሚገኙ የውስጥ ኦዲትና ኤንስፔክሽን የሥራ ክፍሎች 
   የመሥሪያ ቤቱን የቅጥር፣ የደረጃ ዕድገት፣ የድልድል፣የዝውውር ምደባ ክንውኖች 
   በዝርዝር በመመርመር ከደንብና መመሪያ ውጭ የተፈፀሙ የአሰራር ግድፈቶች ቢኖሩ 
   ለመሥሪያ ቤቱ የቢሮ ኃላፊ ሪፖርት በማቅረብ ውሳኔ እንዲያገኙ ያደርጋሉ፡፡
2) በአዋጁ አንቀጽ 135 ከንዑስ አንቀጽ 1 በተደነገገው መሠረት የክልል ሲቪል ሰርቪስ ቢሮ 
   የመንግሥት መሥሪያ ቤቶችን የቅጥር፣ የደረጃ ዕድገት፣ ድልድል፣ የዝውውር ምደባ 
  ክንውኖች በአዋጁና በመመሪያው መሠረት በአግባቡ መፈጸማቸውን ይመረምራል፡፡
7.7.የተሻሩ መመሪያዎች
የመመሪያ ቁጥር 01/2011 ዓ.ም ጀምሮ ተግባራዊ ሲደረግ የቆየው የሲቪል ሰርቪስ ቢሮ የምልመላና መረጣ አፈጻጸም በዚህ መመሪያ ተተክቷል፡፡
7.8. የቢሮዉ ሥልጣን
እያንዳንዱ የክልል መንግሥት መሥሪያ ቤት በአዋጁ በተሰጣቸው የሥልጣን ውክልና መሰረት የሠራተኞችን ቅጥር ወይም ደረጃ ዕድገት ወይም ድልድል ወይም ዝውውር ኃላፊነትና ተጠያቂነት ባለው ሁኔታ ያከናውናል፡፡
7.9. መመሪያው የሚጽናበት ጊዜ 
  ይህ መመሪያ ከጥቅምት 1/2018 ዓ.ም ጀምሮ የፀና ይሆናል፡፡
             የቤኒሻንጉል ጉሙዝ ክልላዊ መንግስት የሲቪል ሰርቪስ ቢሮ 
                     
አቶ ጌታሁን አብዲሳ ሌንጫ

